**Biblioteka – vienas pasaulis, daug istorijų…**

*„Aš nueinu į savo biblioteką, ir visa istorija atsiveria prieš mano akis“  
Alexander Smith*

Kiekvienas biblioteką atranda savaip. Bibliotekoje atsiveria knygų, žinių, informacijos ir kultūros pasaulis,  sukurtas skirtingų pažiūrų, tautybių, lyčių ir išsilavinimo žmonių. Biblioteka įkvepia bendrauti, ieškoti, kurti. Biblioteka – daugiafunkcinė erdvė, kur saugomos senos ir kuriamos naujos istorijos, kur mezgasi pažintys, kur formuojasi įpročiai skaityti ir mokytis visą gyvenimą, kur visiems sukuriamos galimybės sužinoti, sugalvoti, keistis ir keisti.

**Lietuvos bibliotekininkų draugija 2014 metų balandžio 23-29  dienomis skelbia 14-ąją Nacionalinę bibliotekų savaitę „Biblioteka – vienas pasaulis, daug istorijų“, nes biblioteka – tai vieta, kur kiekvienas gali kurti savo istoriją, pilną naujų žinių, idėjų, kūrybos ir bendravimo.**

Nacionalinė bibliotekų savaitė prasidėjo  balandžio 23-iąją, UNESCO minimą Pasaulinę knygos ir autorių teisių dieną.2014-ieji paskelbti literatūros klasiko K. Donelaičio metais. Minėdami juos, balandžio 23 d., 12 valandą į šalies miestų ir miestelių bibliotekas buvo pakviestos skaityti šio rašytojo, lietuvių literatūros pradininko kūrinių. Valanda su K. Donelaičiu – skaitant, klausantis, prisimenant, mėgaujantis jo kūrybos unikaliu skambesiu vėl apjungė mus.

**ATGARSIAI IŠ 14-osios NACIONALINĖS BIBLIOTEKŲ SAVAITĖS**

**VILNIAUS PILAITĖS GIMNAZIJOJE**

2014.04.23-2014.04.29

PROGRAMA

1. Paroda **„Kristijono Donelaičio fenomenas: asmenybė, veikla ir kūryba“** minint K. Donelaičio 300 metų jubiliejų – eksponuojama gimnazijos bibliotekos skaitykloje ištisus metus.

2. Balandžio 23 d. per lietuvių literatūros pamokas gimnazistai kartu su mokytojais lituanistais klausėsi **K. Donelaičio poemos „Metų** “, kurią įskaitė aktorius Rolandas Kazlas (CD),

3. Gimnazijos bibliotekoje **K. Donelaičio poemos „Metų** buvo galima klausytis visą tą dieną.

4. Šiai bibliotekų savaitei patys gimnazistai suorganizavo bibliotekoje knygų parodą **„SKAITANTIS GIMNAZISTAS – SKAITANTI LIETUVA“**. Parodoje eksponuojamos knygos, kurios gimnazistams paliko labai gilų įspūdį.

5. Kiekvienais metais per bibliotekų savaitę organizuojama akcija **„GRĄŽINKIME KNYGAS BIBLIOTEKAI, KURIAS PAMIRŠOTE GRĄŽINTI“**

Vilniaus Pilaitės gimnazija

Bibliotekininkės Veronika Pakeltienė

Birutė Norkuvienė